Kärdla kihistu
Kärdla kihistu (inglise keeles Kärdla Formation) on ordoviitsiumi ladestu Haljala lademe kihistu. Seda hakkas esimesena eristama Kalle Suuroja aastal 1991. Kihistu on nime saanud Kärdla linna järgi. Kihistu stratotüüp on Soovälja K-1 puurauk, kus kihistu kivimid paljanduvad 301.2..588.5 meetril. Kihistu kivimid esinevad Kärdla meteoriidikraatris ja on tekkinud meteoriiditabamuse otsesel tagajärjel, koosnedes süeviidist ja bretšast (nii otse tabamusel tekkinud bretšast kui ka hiljem sinna kandunud bretšast).